సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Bigg Boss Episode 30 Highlights: బాబా భాస్కర్ భావోద్వేగం.. వెక్కి వెక్కి ఏడ్చేలా చేసిన అలీ
వరల్డ్ బిగ్గెస్ట్ రియాలిటీ షో బిగ్ బాస్ సీజన్ 3 తెలుగు 29  ఎపిసోడ్‌‌లను ముగించుకుని సోమవారం నాడు 30వ ఎపిసోడ్‌కి ఎంటర్ అయ్యింది. నేటి (ఆగస్టు 19) ఎపిసోడ్ హైలైట్స్ మీకోసం.
Samayam Telugu | Updated:
Aug 20, 2019, 09:04PM IST
బిగ్ బాస్ సీజన్ ఐదోవారం రంజుగా మారింది. సోమవారం నాడు ఎప్పటిలాగే ఎలిమినేషన్‌కి నామినేషన్ ప్రక్రియ హాట్ హాట్ డిస్కషన్స్ మధ్య నడిచింది. మొదటిగా ఈ నామినేషన్స్ ప్రక్రియకు కెప్టెన్ అలీకి మినహాయింపు లభించింది. దీంతో పాటు ఆయనకు నలుగుర్ని డైరెక్ట్‌గా నామినేట్ చేసే అవకాశాన్ని ఇచ్చారు బిగ్ బాస్.
అయితే నామినేషన్ ప్రక్రియ మొదలు కావడానికి కాస్త సమయం ఇచ్చిన బిగ్ బాస్.. ఈలోపు అలీ నామినేట్ చేసి నలుగురు కంటెస్టెంట్స్ అతన్ని మెప్పించి అతని మనసు మార్చడానికి ప్రయత్నించాలని.. ఫైనల్‌గా అలీ మనసు మార్చుకుని ఒకరి పేరును సూచిస్తారన్నారు బిగ్ బాస్.
Read Also: బాబా భాస్కర్ కన్నీటిపై జాఫర్ భావోద్వేగ పోస్ట్
ఈ ప్రక్రియలో భాగంగా తొలుత బాబా భాస్కర్, రాహుల్, హిమజ, వితికా పేర్లను సూచించారు అలీ. కాగా అలీ మనసుని మార్చి నామినేషన్స్ నుండి బయటపడటానికి సతవిధాలా ప్రయత్నించారు బాబా భాస్కర్.
అయితే హిమజ-అలీలా మధ్య మళ్లీ డిస్కషన్ నడిచింది. తనను ఎందుకు నామినేట్ చేశావో అర్ధం కావడం లేదని హిమజ అడగడంతో నీకు అర్ధం కాదులే లైట్ తీసుకో.. ఎప్పుడూ నీతో నాకు డిస్కషన్ ఏంటో నాకూ అర్ధం కావడంలేదన్నారు.
Bigg Boss Poll: బిగ్ బాస్ హౌస్ నుండి అయిదో వారం ఎవరు ఎలిమినేట్ కానున్నారు?
ఎవరు ఎవర్ని నామినేట్ చేశారంటే..
మొదటిగా పునర్నవి.. హిమజ, రాహుల్‌ని నామినేట్ చేసింది. రాహుల్‌ని నామినేట్ చేస్తూ.. అతను గేమ్‌ని సీరియస్ తీసుకోవడం లేదని నాకు బిగ్ బాస్ కాకపోతే ఇంకో లైఫ్ ఉందని అనుకుంటున్నాడని కారణం చెప్పింది. హిమజని నామినేట్ చేస్తూ.. ఆమె ఎప్పుడూ నేను చేసిందే కరెక్ట్ అని వాదిస్తోంది అంటూ చెప్పుకొచ్చింది. ఇక మిగిలిన వాళ్లు ఎవరంటే..
బాబా భాస్కర్.. రాహుల్, అషు
రవి... రాహుల్, హిమజ
వితికా షెరు.. మహేష్ విట్టా, అషు
శ్రీముఖి.. రాహుల్ సిప్లిగంజ్, అషు
రాహుల్.. హిమజ, శ్రీముఖి
అషు.. హిమజ, రాహుల్
వరుణ్.. రాహుల్, మహేష్ విట్టా
శివజ్యోతి.. పునర్నవి, రాహుల్
మహేష్ విట్టా.. రాహుల్, వరుణ్ సందేశ్
హిమజ.. పునర్నవి, అషు
అలీ.. బాబా భాస్కర్‌‌ను నామినేట్ చేశారు.
మొత్తంగా ఈ నామినేషన్ ప్రక్రియలో రాహుల్‌ని ఎక్కువ మంది నామినేట్ చేశారు. అతని తరువాత హిమజను నామినేట్ చేశారు. ఇక ఈవారం ఐదోవారంలో రాహుల్, హిమజ, అషు, మహేష్, పునర్నవి, శివజ్యోతి, బాబా భాస్కర్‌లు ఎలిమినేషన్‌కి నామినేట్ అయ్యారు.
బాబా భాస్కర్ భావోద్వేగం.. వెక్కి వెక్కి ఏడుపు
బిగ్ బాస్ సీజన్ 3 ప్రారంభం నుండి హౌస్‌ని ఫుల్ ఎంటర్ టైన్ చేస్తూ ప్రేక్షకుల్ని నవ్విస్తున్న బాబా భాస్కర్ ఈరోజు నామినేషన్‌లో కంటతడి పెట్టారు.
నవ్వుతూ నవ్విస్తూ.. మిగిలిన కంటెస్టెంట్స్ కంటే చాలా బెటర్ పెర్ఫామెన్స్ ఇస్తున్న బాబా భాస్కర్‌ని టార్గెట్ చేయడంతో భావోద్వేగానికి గురయ్యారు బాబా. తాను ఎప్పుడూ ఎలాగే ఉంటానని.. బిగ్ బాస్ కోసం నటించాల్సిన అవసరం తనకు లేదని.. అలీ తనను నామినేట్ చేసిన పర్లేదు కాని.. అతను చెప్పిన కారణానికి చాలా బాధగా ఉందంటూ శ్రీముఖి దగ్గర ఏడ్చేశారు బాబా భాస్కర్.
అయితే శ్రీముఖి.. మీరు మీలా ఉండండి మహేష్ మాటలు వినొద్దు అంటూ సలహా ఇవ్వడంతో.. ‘నేను జాఫర్ ఉన్నప్పుడు అతనితో ఉన్నా.. ఇప్పుడు మహేష్‌తో ఫ్రెండ్లీగా ఉంటున్నా’ అని భావోద్వేగానికి గురయ్యారు.
మొత్తంగా నేటి ఎపిసోడ్‌లో నామినేషన్ ప్రక్రియ హీట్‌గా నడిచింది. అయితే బాబా భాస్కర్ కంటతడి పెట్టడం ప్రేక్షకుల్ని కూడా భావోద్వేగానికి గురి చేసింది. ఇక రేపటి ఎపిసోడ్‌లో కెప్టెన్ టాస్క్ ఉండటంతో ఈ ఆటలో ఎలాంటి రచ్చ ఉంటుందో చూడాలి.